b"\n_START_ARTICLE_\nBellavista\n_START_PARAGRAPH_\nBellavista er et boligkompleks i funkisstil i Klampenborg, der rummer 68 lejligheder og er tegnet af arkitekt Arne Jacobsen. Det er opf\xc3\xb8rt i 1934._NEWLINE_Bygningerne er et fornemt eksempel p\xc3\xa5 funkis og p\xc3\xa5 Arne Jacobsens generelle evner. Han har udnyttet grunden maksimalt i forhold til kravene stillet af kommunen. Samtidigt har han prioriteret sundudsigten h\xc3\xb8jt, s\xc3\xa5 samtlige lejligheder i komplekset har sundudsigt._NEWLINE_Bebyggelsen er opkaldt efter et tidligere landsted 'Villa Bellavista'._NEWLINE_'Bella vista' er italiensk og betyder 'smuk udsigt', formentlig inspireret af omr\xc3\xa5det, Bellevue Strand, det er placeret ved, der for\xc3\xb8vrigt betyder det samme p\xc3\xa5 fransk."